CELEX: 32022D0435
Language: et
Date: 2022-03-08 00:00:00
Title: Euroopa Keskpanga otsus (EL) 2022/435, 8. märts 2022, millega muudetakse otsust 2010/275/EL Kreeka Vabariigile antavate ühendatud kahepoolsete krediitide haldamise kohta (EKP/2022/9)

16.3.2022   
               
               
                  ET
               
               
                  Euroopa Liidu Teataja
               
               
                  L 88/196
               
            
         EUROOPA KESKPANGA OTSUS (EL) 2022/435,
         8. märts 2022,
         millega muudetakse otsust 2010/275/EL Kreeka Vabariigile antavate ühendatud kahepoolsete krediitide haldamise kohta (EKP/2022/9)
         EUROOPA KESKPANGA JUHATUS,
         võttes arvesse Euroopa Liidu toimimise lepingut, eelkõige selle artiklit 132,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikleid 17 ja 21,
         ning arvestades järgmist:
         
                     (1)
                  
                  
                     Euroopa Keskpanga otsuse 2010/275/EL (EKP/2010/4) (1) kohaselt Euroopa Keskpangas (EKP) hoitavate hoiuste tasustamine tuleb viia kooskõlla hoiuste tasustamisega vastavalt Euroopa Keskpanga suunisele (EL) 2019/671 (EKP/2019/7), (2) et tagada võrreldavate hoiuste tasustamise järjepidevus kogu eurosüsteemis.
                  
               
                     (2)
                  
                  
                     Seetõttu tuleb otsust 2010/275/EL (EKP/2010/4) vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Muudatus
            Otsuse 2010/275/EL (EKP/2010/4) artikkel 5 asendatakse järgmisega:
            
               
                  „Artikkel 5
                  Tasustamine
                  Laenuandja nimel EKPs hoitavat kontot tasustatakse järgmiselt:
                  
                              a)
                           
                           
                              kui hoiustamise püsivõimaluse intressimäär asjaomasel kalendripäeval on nullprotsendiline või kõrgem (positiivne), siis nullprotsendilise intressimääraga või euro lühiajalise intressimääraga (eurotSTR), sõltuvalt sellest, kumb on madalam;
                           
                        
                              b)
                           
                           
                              kui hoiustamise püsivõimaluse intressimäär asjaomasel kalendripäeval on nullprotsendist madalam (negatiivne), siis hoiustamise püsivõimaluse intressimääraga või euro lühiajalise intressimääraga (eurotSTR), sõltuvalt sellest, kumb on madalam.“
                           
                        
            
         
         
            Artikkel 2
            Jõustumine
            Käesolev otsus jõustub viiendal päeval pärast selle avaldamist Euroopa Liidu Teatajas.
            Seda kohaldatakse alates 4. aprillist 2022.
         
         
            Frankfurt Maini ääres, 8. märts 2022
            
               
                  EKP president
               
               Christine LAGARDE
            
         
         
            (1)  Euroopa Keskpanga 10. mai 2010. aasta otsus 2010/275/EL Kreeka Vabariigile antavate ühendatud kahepoolsete krediitide haldamise ja otsuse EKP/2007/7 muutmise kohta (EKP/2010/4) (ELT L 119, 13.5.2010, lk 24).
         
            (2)  Euroopa Keskpanga 9. aprilli 2019. aasta suunis (EL) 2019/671 riigi varade ja kohustustega seotud riigi tehingute juhtimise kohta riikide keskpankade poolt (EKP/2019/7) (ELT L 113, 29.4.2019, lk 11).